Evains Wêche
Evains Wêche, ki fèt 5 mas 1980 nan Koray (Grandans), sidwès Ayiti, , se yon ekriven ayisyen. Li se tou dantis, bibliyotekè e animatè kiltirèl.

Biyografi 
Chirijyen-dantis, li diplome nan Fakilte Odontoloji (Inivèsite Leta Ayiti) nan lane 2004. Li te yon bibliyotekè ak yon animatè kiltirèl depi lè li te nan Fakilte sa a. Li te travay nan Bibliyotèk Justin Lhérisson (BJL) nan vil Kafou ak Centre Numa-Drouin nan vil Jeremi, de sant kiltirèl ki fè pati rezo Bibliyotèk Fondasyon Konesans ak Libète (FOKAL). Li ede remonte Bibliyotèk Alliance Française de Jérémie an aprè pasaj siklonn Matye. Li toujou ap reyalize atelye lekti oubyen ekriti pou jenn pandan l pa janm sispann fè klinik mobil pou pote laswenyay nan tout seksyon kominal depatman Grandans lan. Aprè yon etid espesyalize nan Jesyon Sèvis Sante, li vin yon kad nan Direction Ressources Humaines (DRH) Ministè Sante Piblik ak Popilasyon (MSPP). Li ap kontribye anpil pou devlope zouti estratejik pou MSPP. 

Sou kote aktivite syantifik li, Evains Wêche se yon ekriven. Li pibliye yon rekèy nouvèl, Le trou du voyeur (Henri Deschamps, 2013) ki te pèmèt li ranpote Pri Henri Deschamps 2013 (Ayiti). Anvan sa, sou direksyon ekriven Gary Victor li te pibliye de nouvèl nan yon rekèy kolektif Je ne savais pas que la vie serait si longue après la mort (Mémoire d’encrier, 2012). Nan lane 2014 li lage yon premye woman ki rele Les brasseurs de la ville nan menm edisyon an. Yon lane pita, Edisyon Philippe Rey ta pral reprann liv sa a. Li kontribye nan plizyè liv kolektif ak revi nan peyi li tankou lotbo dlo (Intranqu'ilités, Le Courage) e li se redaktè nan revi DO-KRE-I-S (Association Vagues Littéraires). Li se manm fondatè Atelye Kreyasyon Marcel Gilbert nan BJL. Aktyèlman, li se Sekretè Jeneral komite ekriven Centre Pen Haïti epi manm jiri Pri literè Henri Deschamps.

Li ap viv ant vil Jeremi ak Pòtoprens.

Zèv li yo

Nouvèl 
 Boulvari ak Je ne savais pas que la vie serait si longue après la mort, nan Je ne savais pas que la vie serait si longue après la mort (Mémoire d’encrier, 2012)
 Le Trou du voyeur (Henri Deschamps, 2013), Pri Deschamps 2013

Woman 
 Les brasseurs de la ville (Mémoire d’encrier, 2014; Philippe Rey, 2015)

Kolektif 
 Je suis trop jeune pour la voisine, nan Un amour de marie. Hommage à Marie Vieux-Chauvet (Collectif)
 Nos pieds dans des sachets, nan ... des maux et des rues (Collectif, Legs Editions, 2014)
 Où bat le coeur de Port-au-Prince?/Potoprens pa nan bobin, Revi Le Courage (Grasset, 2015)
 Lettre à mon frère, nan Du domaine de la tolérance (C3, 2017)

Rekonpans 
 2013 : Pri Literè Henri Deschamps 
 2014 : Pri Joseph D. Charles des lycéens

Referans

Lyen deyò 

Moun
Literati
Ekriven
Ekriven ayisyen
Nesans nan lane 1980